શહેરને હે‌િરટેજ સિટીનું માન અપાવવાની ક્વાયત વર્ષ ર૦૦૮માં આરંભાઇ હતી તે વખતે મ્યુનિ. રાજ્ય સરકાર દ્વારા હે‌િરટેજ એડ્વાઇઝરી કમિટીનું ગઠન કરાયું હતું. પૂર્વ મ્યુનિસિપલ કમિશનર પી.કે. ઘોષની અધ્યક્ષતાવાળી આ કમિટીમાં ભારતીય પુરાતત્ત્વ વિભાગના રાજ્ય એકમના વડા તેમજ મ્યુનિસિપલ કોર્પોરેશનમાં હે‌િરટેજનો હવાલો સંભાળતા ડેપ્યુટી કમિશનર સહિત કુલ બાર સભ્ય છે. ત્યારબાદ યુનેસ્કોમાં દેશનું પ્રથમ વર્લ્ડ હે‌િરટેજ સિટીનું ગૌરવ પ્રાપ્ત કરવાના પ્રયાસ તેજ કરાયા હતા અને ગત તા.૧૮ એપ્રિલ, ર૦૧૦એ શહેરનું નામાંકન યુનેસ્કોમાં રજૂ કરાયું હતું.ત્યારબાદ ફેબ્રુઆરી, ર૦૧૬એ યુનેસ્કોએ અમદાવાદના નામાંકનને મંજૂર કરીને ગત તા.ર૮ સપ્ટે. ર૦૧૬એ યુનેસ્કોની ચાર સભ્યોની ટીમે શહેરની મુલાકાત લીધી હતી.